Merdimanê tepişteyanê nêweşan û tepişteyanê ke înfazê înan ameyo vêşnayene, roja 301. ya Nobeta Edaletî de verê Zîndanê Amedî de eşkerayîyêke daye. Îdarekarê DBP, HDP, TÛHAY-DER, MEBYA-DER, MED-DER, MED TÛHAD-FEDî zî tewrê çalakîye bîyî.
Nazîme Boltana ke dadîya tepişteyê nêweşî Ciwan Boltanî ya, eşkerayîye de qisey kerd û vat: ''Ma şima ra çîyêkê zehmetî nêwazenê. Ya tepişteyê nêweşî tedawî bibê yan zî vera bidîyê. Tepişteyê nêweşî nêzdîyê keyeyanê ci de cabikerê. 5 serrî yo ez nêeşkaya lajê xo bivîna. Eke wijdanê şima est o, şima do edaletî bîyarê ca. Ma do heta çilka peyêne ya gonîya xo seba domananê xo têkoşînî rê dewam bikerê. Tepişteyê nêweşî hê seteret de yê.''
Çalakîye pê sloganan qedîyaye.
